民主黨 (香港)

民主黨，花名「白鴿黨」，係香港嘅一個泛民主派政黨，由香港民主同盟同匯點合併而成，喺1994年10月2號正式成立，民主黨而家嘅主席係羅健熙。

雖然民主黨而家喺香港立法會冇晒議席，但佢哋喺香港區議會入面，仍然係泛民主派第一大黨。

政治信念 
 香港係中國唔分割得嘅一部分，支持香港回歸中國。
 回歸後實行一國兩制、高度自治同港人民主治港。
 關心中國，作為中國人民嘅一分子，香港人有權利同責任去參與同評議國家事務。
 對中國政府任何涉及或影響香港嘅政策，反映港人意見，爭取港人嘅利益得到合理嘅照顧。
 民主係實現高度自治嘅必要條件，係殖民地統治結束後理所當然嘅發展。
 民主、自由、人權及法治係現代社會進步同繁榮嘅基石。必須加速民主政制發展，並同時鞏固現有保障自由、人權同法治嘅制度，及進一步改革不足之處。
 維持一個公平競爭同自由運作嘅市場體系，就需要有：適當嘅監管、合理同穩定嘅稅制、健全嘅法制同廉潔嘅政府。
 經濟發展有賴投資者、勞工、專業人士、政府同社會每一分子共同努力。創造財富係社會發展嘅前提，而社會每一分子能夠合理分享發展成果，先至係創造財富嘅目的。
 政改方案要喺立法會取得三分之二支持，要爭取建制派支持，必須喺「狹縫」覓出路，而泛民要先拋出「最大公因數」爭取建制接受， 但係「當我哋民主派都用最小公倍數，去收窄團結點，又點攞到連同建制派三分之二嘅支持？即使而家喺真普聯內過往被視為激進嘅人，都無用LCM 去團結大家」。
 就算提名組成及運作不公平，但若最後仍可推出不同政見候選人，「是否就不合乎普及而平等的原則呢？」
 為促進香港穩定繁榮、維護社會公義及消除任何岐視，香港需要建立一套健全嘅教育、醫療、房屋、勞工、社會福利同社會保障制度，更要促進個人平等嘅機會以發展個人潛能及社會參與。
 為社會嘅長遠發展及保障下一代生活質素，致力保育環境，使到資源得延續，生生不息。

歷屆主席 
李柱銘 任期：1994年10月2號—2002年12月2號
楊　森 任期：2002年12月2號—2004年12月12號
李永達 任期：2004年12月12號—2006年12月17號
何俊仁 任期：2006年12月17號—2012年9月10號
劉慧卿任期：2012年9月10號—2012年12月16號
劉慧卿 任期：2012年12月16號—2016年
胡志偉 任期：2016年—2020年12月5號
羅健熙 任期：2020年12月6號—

立法會議員

區議會議員(2020-2023年度)
响香港第六屆區議會當中，民主黨曾經係全港擁有最多直選區議會議席嘅政黨，响15個區議會攞到91席，繼2003年第2屆香港區議會選舉後，做番區議會第一大黨，其中喺9個區議會都攞到優勢，而家係全港直選區議會議席第二多嘅政黨，僅次於民主建港協進聯盟。

喺第6屆香港區議會選舉之後，議席有以下嘅變化：

2020年1月，屯門區議員林頌鎧、朱順雅退黨。
2020年12月，中西區區議員許智峯流亡海外，並且退黨，2021年5月尾冇咗議席。
2021年2月3號，觀塘區議員洪駿軒成為本屆區議會第一位被裁定當選無效而冇咗議席嘅區議員。
2021年3月中，東區區議員張國昌因家庭理由退黨。
2021年3月31號，民主黨副主席林卓廷辭去北區區議員職務，正式劈炮。
2021年4月29號，中西區區議員吳兆康劈炮。
2021年5月，前立法會議員、葵青區議員尹兆堅、屯門區議員馬旗先後劈炮。
2021年5月28號，葵青區議會主席單仲偕因為2019年10月1號遊行案被判坐花廳，緩刑兩年，冇咗區議員職務。
2021年7至10月，近90%嘅民主黨區議員喺區議員宣誓風波入面，因為劈炮同埋宣誓無效而冇咗議席。
2021年尾，喺2021年香港區議員宣誓入面宣誓有效嘅黃國桐、周卓奇、黎寶桂先後退黨，與此同時，北區區議員黃凱盈喺同年8月尾開始連續缺席北區區議會所有會議，2022年1月1號開始冇咗議席。
2022年2月，中西區區議會副主席楊浩然退黨。

而家民主黨喺4個區議會入面剩低7名議員，包括：

選舉成績

立法會

區議會

前黨員

退黨潮 
 2002年4月，十幾人，包括陶君行
 2010年，30人，包括范國威
 2015年9月，9人，包括麥潤培
 2018年12月12號，59人，包括5名區議員

其他前黨員 
 陳國樑，2000年退黨
 劉千石，2000年6月被革除黨籍
 馮智活，2001年1月退黨
 陳偉業，2002年12月退黨
 張炳良，2004年10月退黨
 鄭家富，2010年6月退黨
 黃成智，2015年4月被革除黨籍
 梁翊婷、蘇逸恒，2022年2月被革除黨籍

民主黨官方網頁

香港政黨
香港民主派組織
民主黨 (香港)